Ջեյմս Իրվին

Ջեյմս Բենսոն Իրվին (, ), ամերիկացի փորձարկու-օդաչու, ինժեներ, տիեզերագնաց։ Մասնակցել է «Ապոլլոն-15» տիեզերանավի լուսնային թռիչքին. դառնալով Լուսնի վրա ոտք դնող ութերորդ մարդը։

Ապոլլո 15
Դեյվիդ Սքոթթի հետ Լուսնի մակերեսի վրա աշխատել է 18 ժամ 33 րոպե՝ կատարելով գիտական հետազոտություններ ու փորձեր (այդ թվում Գալիլեյան փորձը)։ Իրվինը առաջին մարդն էր, որ Լուսնի վրա շրջել է Լուսնագնաց մեքենայով։ Գիտության համար կարևոր դեր է կատարել նրա գտած այսպես կոչված «Ծննդոց քարաբեկորը», որը գիտնականների հաշվարկով ունի 4 միլիարդ տարվա հնություն։

Նոյան տապանի որոնումները
Վերադարձից կարճ ժամանակ անց Իրվինը հայտարարել է իրեն վերածնված քրիստոնյա։ Հիմնել է միսիոներական կազմակերպություն՝ «Բարձր Թռիչք հիմնադրամ» անվամբ։ 1973 թվականից վեց անգամ բարձրացել է Արարատ լեռը։ Իրվինը հույս ուներ գտնել Նոյան տապանը որպես Աստծո գոյության վերջնական ապացույց։

Մահացել է 1991 թվականին՝ սրտի կաթվածից։

Աղբյուրներ
 Ֆրանկ Վեստերման, «Արարատ» (Frank Westerman, Ararat), «Olymbus» հրատ., Ամստերդամ, 2006։ ISBN 978-90-467-0230-7

Ծանոթագրություններ 

Տիեզերագնացներ
Ամերիկացի տիեզերագնացներ
Արարատ
Արլինգտոնի ազգային գերեզմանատանը թաղվածներ
20-րդ դարի ամերիկացի գործարարներ
Միչիգանի համալսարանի շրջանավարտներ
Ամերիկացի օդաչուներ
Կաթվածից մահացածներ
Սրտամկանի ինֆարկտից մահացածներ